Diari Oficial de la Generalitat Valenciana


Sumari del DOGV 5056, del 25-07-2005 (2005/8596)

RESOLUCIÓ de 13 de juliol de 2005, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'incorporen les especialitats de professionals autoritzades amb la denominació d'instal·lador de productes petrolífers líquids i de reparador de productes petrolífers líquids, a les indicades en la disposició addicional segona de l'Orde de 23 d'abril de 1997, de la Conselleria d'Ocupació, Indústria i Comerç i s'adapten els requisits i les condicions generals establits en la dita norma als canvis específics introduïts per la reglamentació bàsica estatal que han de complir estos.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/07/13/(1)/dof/vci/html**

### Dades del document

Número de DOGV
:   5056

Data del DOGV
:   25-07-2005

Secció del DOGV
:   I. DISPOSICIONS GENERALS

Número del document
:   2005/8596


Data del document
:   13-07-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * producte petrolífer
    * ensenyament professional
    * examen
    * legislació

RESOLUCIÓ de 13 de juliol de 2005, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'incorporen les especialitats de professionals autoritzades amb la denominació d'instal·lador de productes petrolífers líquids i de reparador de productes petrolífers líquids, a les indicades en la disposició addicional segona de l'Orde de 23 d'abril de 1997, de la Conselleria d'Ocupació, Indústria i Comerç i s'adapten els requisits i les condicions generals establits en la dita norma als canvis específics introduïts per la reglamentació bàsica estatal que han de complir estos. [2005/X8596]
  
L'Orde de 23 d'abril de 1997, de la Conselleria d'Ocupació, Indústria i Comerç (DOGV núm. 2.985, de 6 de maig de 1997) regula, en el marc de les competències de la Generalitat Valenciana, el procediment aplicable per a l'obtenció del carnet professional d'instal·lador, mantenidor, mantenidor-reparador o operador d'aquelles activitats per a les quals la normativa de seguretat industrial així ho dispose.
  
La disposició addicional segona de la mencionada orde establix que les distintes especialitats i les distintes categories de professionals autoritzades són les establides en l'annex I de la Resolució de 9 de gener de 1996, de la Direcció General d'Indústria i Energia, com les titulacions mínimes per a cada una d'elles. Igualment indica que els temaris corresponents al curs i examen teoricopràctic previstos en l'article 5 de l'esmentada orde són els arreplegats en l'annex II de la dita resolució.
  
La publicació del Reial Decret 365/2005, de 8 d'abril, pel qual s'aprova la Instrucció tècnica complementària MI-IP05 «Instal·ladors o reparadors i empreses instal·ladores o reparadores de productes petrolífers líquids» (BOE núm. 100, de 27 d'abril de 2005) ha introduït dos noves especialitats, en el sentit establit en l'article 2 de la mencionada Orde de 23 d'abril de 1997, conduents, d'una banda, al carnet d'Instal·lador autoritzat de productes petrolífers, amb dos categories, la d'instal·lador autoritzat de productes petrolífers líquids de categoria I i la d'instal·lador autoritzat de productes petrolífers líquids de categoria II i per un altre, al carnet de Reparador autoritzat de productes petrolífers de categoria III.
  
No obstant això, la novetat apuntada, i a fi de concretar les previsions generals que en el seu dia va realitzar el Reial Decret 2.085/1994, de 20 d'octubre, pel qual s'aprova el Reglament d'instal·lacions petrolíferes per a tindre la condició d'instal·lador autoritzat d'este tipus d'instal·lacions, davant l'absència d'una reglamentació bàsica com la que precisament porta a col·lació la present resolució, en esta Comunitat s'ha acreditat l'adequada capacitat de mitjans humans per a l'exercici d'esta activitat en les instal·lacions de menor envergadura, concretament les destinades a ús propi de productes petrolífers líquids de classes C i D amb un volum total d'emmagatzematge menor de 40 m3, amb la disposició en plantilla, almenys, d'una persona amb carnet d'instal·lador o de mantenidor de calefacció i aigua calenta sanitària. L'establiment d'este criteri no ha sigut exclusiu d'esta administració, sinó una postura generalitzada en la resta de comunitats autònomes, fins el punt que la disposició transitòria primera del Reial Decret 365/2005, ha reconegut un règim de convalidació dels nous carnets d'instal·lador i de reparador de productes petrolífers líquids per als titulars dels carnets de calefacció i aigua calenta sanitària que acrediten la suficient experiència professional en l'àmbit de les instal·lacions tècniques d'estos productes energètics, règim d'equivalència, que vist els precedents assenyalats, és convenient precisar amb major detall a fi d'homogeneïtzar els criteris i evitar possibles divergències en les actuacions dels òrgans territorials amb competències per a expedir-los.
  
En definitiva, l'aparició d'esta nova regulació estatal, l'execució de la qual correspon a les comunitats autònomes, fa necessari, en primer terme, complir amb allò que s'ha indicat en els apartats a) i b) de la disposició final segona de l'Orde de 23 d'abril de 1997, de la Conselleria d'Ocupació, Indústria i Comerç en què es disposa que la Direcció General d'Indústria i Energia, les competències de la qual té actualment assumides esta Direcció General, procedirà per mitjà d'una resolució adaptar els requisits i les condicions que han de complir els professionals autoritzats als canvis de reglamentació tècnica així com addicionar les noves especialitats i les categories que els reconeix la legislació específica que s'aprovarà, i en segon lloc, establir les disposicions pertinents per a resoldre la resta de qüestions que previsiblement que poden esdevindre de la incorporació d'esta nova norma al món del Dret Administratiu de la seguretat industrial de les instal·lacions petrolíferes.
  
Per tot això, i fent ús de les facultats atorgades per la disposició final segona de l'Orde de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, manteniment i altres activitats en matèria de seguretat industrial en l'àmbit de la Comunitat Valenciana, esta Direcció General de Seguretat Industrial i Consum, resol:
  
Primer. Incorporació de dos noves especialitats a l'Orde de 23 d'abril de 1997, de la Conselleria d'Ocupació, Indústria i Comerç
  
S'incorporen les especialitats denominades ?instal·lador de productes petrolífers líquids- i ?reparador de productes petrolífers líquids- a les establides per als professionals autoritzats per la disposició addicional segona de l'Orde de 23 d'abril de 1997 de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, manteniment i altres activitats en matèria de seguretat industrial en l'àmbit de la Comunitat Valenciana.
  
El carnet de ?instal·lador autoritzat de productes petrolífers líquids?, vinculat a la primera de les especialitats mencionades, es dividix en dos categories:
  
- «instal·lador autoritzat de productes petrolífers líquids de categoria I», amb capacitat per a realitzar, modificar i mantindre instal·lacions d'hidrocarburs de classes C i D, amb un límit d'emmagatzematge de 10.000 litres.
  
- «instal·lador autoritzat de productes petrolífers líquids de categoria II», amb competència per a realitzar, modificar i mantindre instal·lacions d'hidrocarburs de classes B, C i D, sense limitació d'emmagatzematge.
  
Mentre que el carnet de «Reparador autoritzat de productes petrolífers de categoria III», única modalitat referent a la segona especialitat mencionada, habilita al seu titular per a realitzar les activitats de reparació dels recintes confinats, en l'interior dels tancs, la desgasificació, neteja i reparació de tancs i canonades, preparació de la instal·lació per a la realització de les proves d'estanquitat al tanc i a les canonades i execució d'estes, després de la posada en marxa de la instal·lació.
  
Les capacitats professionals reconegudes als carnets esmentats només podran exercir-se en el si d'una empresa de la corresponent categoria que es trobe correctament autoritzada per l'administració competent.
  
Segon. Requisits necessaris per a obtindre el carnet d'«instal·lador autoritzat de productes petrolífers líquids»
  
Per a l'obtenció del carnet d'«instal·lador autoritzat de productes petrolífers líquids de categoria I» es requerirà acreditar correctament davant el Servici Territorial d'Indústria i Seguretat Industrial on radique l'interessat el compliment dels requisits següents:
  
a) Haver complit els 18 anys.
  
b) Indistintament, un dels dos següents:
  
- Estar en possessió d'un títol de Tècnic d'un Cicle Formatiu de Grau Mitjà d'una Família Professional de naturalesa tècnica de la Formació Professional Específica, o títol equivalent, que acredite, almenys, els coneixements teoricopràctics de l'annex I d'esta resolució.
  
- Tindre una experiència mínima de 24 mesos durant els quals s'haja desenvolupat, almenys, la categoria d'oficial de 2a en una Empresa Instal·ladora Autoritzada de Productes Petrolífers Líquids. Sense perjuí de qualsevol altra forma d'acreditació vàlida en Dret per als fins perseguits, la justificació d'esta condició s'efectuarà documentalment aportant, almenys, la vida laboral del sol·licitant, expedida per l'Institut Nacional de la Seguretat Social i la o les certificacions de les empreses en què l'interessat haguera exercit l'esmentada categoria professional. En qualsevol cas es comprovarà que les dites empreses durant el període al·legat per l'interessat estaven autoritzades com a Instal·ladores de Productes Petrolífers Líquids. A estos efectes, també s'admetrà l'experiència adquirida fins al 26 de juliol de 2007, inclusivament, en l'exercici de la categoria professional d'oficial de 2n tant en les actuals Empreses Instal·ladores Autoritzades de Productes Petrolífers de categories PP-1, PP-2 i PP-3, com en empreses propietàries o arrendatàries d'instal·lacions incloses en el camp d'aplicació d'este carnet quan aquelles encaixen en el que preveu l'article 4.3 del Reial Decret 2.085/1994, de 20 d'octubre, pel qual s'aprova el Reglament d'instal·lacions petrolíferes, i les seues posteriors modificacions.
  
c) Superar, davant el Servici Territorial d'Indústria i Seguretat Industrial corresponent, un examen teoricopràctic sobre el temari assenyalat en l'annex I i sobre la reglamentació aplicable. Per a l'admissió a esta prova serà necessari provar, dins dels terminis establits en les convocatòries que es promoguen a este efecte, el compliment de les condicions indicades en els apartats a) i b).
  
El requisit de titulació indicat en el primer guió de l'incís b) anterior i el temari arreplegat en l'annex I de la present resolució queden incorporats als annexos I i II, respectivament, de la Resolució de 9 de gener de 1996 de la Direcció General d'Indústria i Energia als efectes de l'article 5 de l'Orde de 23 d'abril de 1997 de la Conselleria d'Ocupació, Indústria i Comerç segons el que preveu la disposició addicional segona d'esta última norma.
  
Per a l'obtenció del carnet de «instal·lador autoritzat de productes petrolífers líquids de categoria II» es requerirà acreditar correctament davant el Servici Territorial d'Indústria i Seguretat Industrial on radique l'interessat el compliment dels requisits següents:
  
a) Haver complit els 18 anys.
  
b) Indistintament, un dels dos requisits següents:
  
- Estar en possessió d'un títol de Tècnic Superior d'un Cicle Formatiu de Grau Superior d'una Família Professional de naturalesa tècnica de la Formació Professional Específica, o títol equivalent, que acredite, almenys, els coneixements teoricopràctics de l'annex II d'esta resolució.
  
- Posseir el carnet de «instal·lador autoritzat de productes petrolífers líquids de categoria I» amb una antiguitat d'almenys de dos anys.
  
c) Superar, davant el Servici Territorial d'Indústria i Seguretat Industrial corresponent, un examen teoricopràctic sobre el temari assenyalat en l'annex II i sobre la reglamentació aplicable. Per a l'admissió a esta prova serà necessari provar, dins dels terminis establits en les convocatòries que es promoguen a este efecte, el compliment de les condicions indicades en els apartats a) i b).
  
El requisit de titulació indicat en el primer guió de l'incís b) anterior i el temari arreplegat en l'annex II de la present resolució queden incorporats als annexos I i II, respectivament, de la Resolució de 9 de gener de 1996 de la Direcció General d'Indústria i Energia als efectes de l'article 5 de l'Orde de 23 d'abril de 1997 de la Conselleria d'Ocupació, Indústria i Comerç segons el que preveu la disposició addicional segona d'esta última norma.
  
Els que acrediten estar en possessió d'un títol universitari de grau mitjà o superior amb competència legal en les instal·lacions relacionades amb el carnet «instal·lador autoritzat de productes petrolífers líquids», en les seues respectives categories, podran obtindre'l, amb la sol·licitud prèvia, sense més tràmits que els relatius a la liquidació de la taxa administrativa que s'establisca a este efecte.
  
Als efectes de titulació equivalent a les mencionades s'admetran totes aquelles declarades com a tals per l'administració espanyola competent, així com les titulacions que es determinen per aplicació de la legislació comunitària o derivada d'acords internacionals amb tercers països que hagen sigut ratificats per l'Estat espanyol.
  
Tercer. Requisits necessaris per a obtindre el carnet de «Reparador autoritzat de productes petrolífers líquids de categoria III»
  
Per a l'obtenció del carnet de «Reparador autoritzat de productes petrolífers líquids de categoria III» es requerirà acreditar degudament davant del Servici Territorial d'Indústria i Seguretat Industrial on radique l'interessat el compliment dels requisits següents:
  
a) Tindre una edat mínima de 18 anys.
  
b) Indistintament, un dels dos requisits següents:
  
- Estar en possessió d'un títol de tècnic superior d'un Cicle Formatiu de Grau Superior d'una Família Professional de naturalesa tècnica de la Formació Professional Específica, o títol equivalent, que acredite, almenys, els coneixements teoricopràctics de l'annex III d'esta resolució.
  
- Demostrar una experiència mínima de 24 mesos durant els quals s'haja desenvolupat, almenys, la categoria d'oficial de 1ra en una empresa Reparadora Autoritzada de Productes Petrolífers Líquids. Sense perjuí de qualsevol altra forma d'acreditació vàlida en Dret per als fins perseguits, la justificació d'esta condició s'efectuarà documentalment amb l'aportació, almenys, de la vida laboral del sol·licitant, expedida per l'Institut Nacional de la Seguretat Social i la o les certificacions de les empreses en què l'interessat haguera exercit l'esmentada categoria professional. En qualsevol cas es comprovarà que les dites empreses durant el període al·legat per l'interessat estaven autoritzades com a Reparadores de Productes Petrolífers Líquids. A estos efectes, també s'admetrà l'experiència adquirida fins al 26 de juliol de 2007, inclusivament, en l'exercici de la categoria professional d'oficial de 1ra en empreses de reparació expressament autoritzades segons el que preveu el Reial Decret 2.085/1994, de 20 d'octubre, pel qual s'aprova el Reglament d'instal·lacions petrolíferes, i les seues posteriors modificacions.
  
c) Superar, davant el Servici Territorial d'Indústria i Seguretat Industrial corresponent, un examen teoricopràctic sobre el programa assenyalat en l'annex III i sobre la reglamentació aplicable. Per a l'admissió a esta prova serà necessari probar, dins dels terminis establits en les convocatòries que es promoguen a este efecte, el compliment de les condicions indicades en els apartats a) i b).
  
El requisit de titulació indicat en el primer guió de l'incís b) anterior i el temari arreplegat en l'annex III de la present resolució queden incorporats als annex I i II, respectivament, de la Resolució de 9 de gener de 1996 de la Direcció General d'Indústria i Energia als efectes de l'article 5 de l'Orde de 23 d'abril de 1997 de la Conselleria d'Ocupació, Indústria i Comerç segons el que preveu la disposició addicional segona d'esta última norma.
  
Els que acrediten estar en possessió d'un títol universitari de grau mitjà o superior amb competència legal en les instal·lacions relacionades, amb el carnet «Reparador autoritzat de productes petrolífers líquids de categoria III» podran obtindre'l, amb la sol·licitud prèvia, sense més tràmits que els relatius a l'abonament de la corresponent la taxa administrativa.
  
Als efectes de titulació equivalent a les mencionades s'admetran totes aquelles declarades com a tals per l'administració espanyola competent, així com les titulacions que es determinen per aplicació de la legislació comunitària o derivada d'acords internacionals amb tercers països que hagen sigut ratificats per l'Estat espanyol.
  
Quart. Expedició i validesa temporal dels carnets
  
1. Els carnets regulats per la present resolució seran expedits pel Servici Territorial d'Indústria i Seguretat Industrial de la província on radique l'interessat o, si és el cas, de la província en què este haja superat el corresponent examen. L'expedició es farà una vegada acreditats que es posseïxen els requisits establits en la present resolució, d'acord amb la categoria sol·licitada i, si és el cas, els que pogueren ser reglamentàriament exigibles en la corresponent convocatòria d'exàmens teoricopràctics previstos amb este fi. D'acord amb el que establix l'article 4 de l'Orde de 23 d'abril de 1997, de la Conselleria d'Ocupació, Indústria i Comerç, els carnets emesos seran inscrits d'ofici en el Registre de Professionals Autoritzats de cada Servici Territorial.
  
2. En expedir els corresponents carnets professionals el Servici Territorial hi anotarà la categoria corresponent d'acord amb la codificació següent:
  
- S'utilitzarà el codi «IPPL-I», per al carnet d'instal·lador autoritzat de productes petrolífers líquids de categoria I.
  
- S'utilitzarà el codi «IPPL-II», per al carnet d'instal·lador autoritzat de productes petrolífers líquids de categoria II.
  
- S'utilitzarà el codi «RPPL-III», per al carnet de reparador autoritzat de productes petrolífers líquids de categoria III.
  
3. El carnet tindrà una validesa de cinc anys, transcorreguts els quals podrà ser objecte de renovació per successius i els mateixos períodes amb la sol·licitud prèvia de l'interessat dins dels sis mesos anteriors a la seua data de caducitat, sempre que no s'haguera anul·lat per alguna de les causes legals establides en la legislació, i s'acredite haver exercit l'activitat durant dos anys dins dels quatre últims. Transcorreguts tres mesos des de la data en què s'haguera registrat la sol·licitud de renovació davant l'òrgan competent, esta s'entendrà concedida.
  
En el cas de variació important del reglament pel que fa al que va constituir la base per a la concessió del carnet i sempre que en la disposició corresponent es determine expressament que, en raó d'ella, siga necessari fer-ho, el titular del carnet haurà de sol·licitar la seua actualització, complint els requisits que la dita disposició establisca per a això. En el cas de no fer-ho, el carnet, que en qualsevol cas haurà de ser correctament renovat, només serà vàlid per a la reglamentació anterior, sempre que no siga necessari aplicar-la junt amb les noves disposicions.
  
DISPOSICIÓ TRANSITÒRIA
  
Única Convalidació de carnets professionals.
  
Els titulars dels carnets d'instal·lador o de mantenidor de calefacció i aigua calenta sanitària, emesos per l'administració competent, a la data de publicació del Reial Decret 365/2005, de 8 d'abril, pel qual s'aprova la Instrucció tècnica complementària MI-IP05 «Instal·ladors o reparadors i empreses instal·ladores o reparadores de productes petrolífers líquids» (BOE núm. 100, de 27 d'abril de 2005) disposaran fins el 26 de juliol de 2007, inclusivament, sempre que no se'ls haguera retirat per sanció, per a sol·licitar la convalidació segons allò establit en la present resolució atenent els criteris següents:
  
- Els que acrediten experiència professional en instal·lacions petrolíferes en empreses Instal·ladores Autoritzades de Productes Petrolífers de categoria PP-1 podran obtindre el carnet d'instal·lador autoritzat de productes petrolífers líquids de categoria I. També s'admetrà l'experiència en empreses propietàries o arrendatàries d'instal·lacions incloses en el camp d'aplicació d'este carnet quan aquelles encaixen en el que preveu l'article 4.3 del Reial Decret 2.085/1994, de 20 d'octubre, pel qual s'aprova el Reglament d'instal·lacions petrolíferes, i les seues posteriors modificacions.
  
- Els que acrediten experiència professional en instal·lacions petrolíferes en empreses Instal·ladores Autoritzades de Productes Petrolífers de categoria PP-2 i/o PP-3 podran obtindre el carnet d'instal·lador autoritzat de productes petrolífers líquids en les seues dos categories I i II. També s'admetrà l'experiència en empreses propietàries o arrendatàries d'instal·lacions incloses en el camp d'aplicació d'este carnet quan aquelles encaixen en el que preveu l'article 4.3 del Reial Decret 2.085/1994, de 20 d'octubre, pel qual s'aprova el Reglament d'instal·lacions petrolíferes, i les seues posteriors modificacions.
  
- Els que acrediten experiència professional en instal·lacions petrolíferes en empreses reparadores expressament autoritzades d'acord amb el que preveu el Reial Decret 2.085/1994, de 20 d'octubre, pel qual s'aprova el Reglament d'instal·lacions petrolíferes, i les seues posteriors modificacions, podran obtindre el carnet de reparador autoritzat de productes petrolífers líquids de categoria III.
  
L'acreditació de la dita experiència es realitzarà davant el Servici Territorial d'Indústria i Seguretat Industrial de la província on radique l'interessat, presentant, almenys, la vida laboral del sol·licitant, expedida per l'Institut Nacional de la Seguretat Social, i la justificació que han exercit les tals activitats professionals en empreses autoritzades d'acord amb les categories sol·licitades, tot això, sense perjuí de qualsevol altra forma de justificació vàlida en Dret per a estos mateixos fins.
  
A partir de la convalidació per a la renovació dels carnets obtinguts seguirà el règim establit en el punt Quart de part resolutiva d'esta norma.
  
DISPOSICIÓ FINAL
  
Única. Entrada en vigor.
  
La present resolució entrarà en vigor el dia 27 de juliol de 2005.
  
València, 13 de juliol de 2005.- El director general de Seguretat Industrial i Consum: Carlos Mazón Guixot.
  
ANNEX I
  
Temari a què han d'ajustar-se els exàmens teoricopràctics per a l'obtenció del carnet de «instal·lador autoritzat de productes petrolífers líquids de categoria I»
  
A. Requeriments teòrics
  
A.1 Matemàtiques:
  
- Nombres enters i decimals.
  
- Operacions bàsiques amb nombres enters i decimals.
  
- Números fraccionaris.
  
- Proporcionalitats.
  
- Regla de tres simple.
  
- Percentatge.
  
- Longitud, superfícies i volums.
  
- Línies rectes, corbes, paral·leles, etc.
  
- Angles.
  
- Polígons.
  
- Cercle, diàmetre i circumferència.
  
- Superfícies: quadrat, triangle i rectangle.
  
- Volums.
  
A.2 Física:
  
- La matèria.
  
- Estats de la matèria.
  
- Força, massa, acceleració i pes.
  
- Massa volumètrica i densitat relativa.
  
- Pressió: concepte de pressió, pressió estàtica, principi de Pascal, pressió atmosfèrica, etc.
  
- Energia, potència i rendiment.
  
- La calor: concepte, unitats, calor específica, etc.
  
- Temperatura: concepte, mesures, escala Celsius.
  
- Efectes de la calor.
  
- Transmissió de la calor.
  
- Cabal: concepte i unitats.
  
- Transmissió de vapor.
  
- Nocions d'electricitat.
  
- Cossos aïllants i conductors.
  
- Llei d'Ohm. Efecte Joule. Exemples aplicats a la soldadura.
  
- Corrents de fugues, corrents galvànics.
  
- Bases i funcionament de la protecció catòdica.
  
- Viscositat: tipus i unitats.
  
A.3 Química:
  
- Elements i compostos presents en els productes petrolífers.
  
- L'aire com a mescla.
  
- Classificació dels PPL.
  
- Productes petrolífers comercials (hidrocarburs classes C i D).
  
- Combustió.
  
- Corrosió, classes i causes. Proteccions: actives i passives.
  
A.4 Materials, unions i accessoris:
  
- Canonades: característiques tècniques i comercials de canonades d'acer, de coure i flexibles.
  
- Unions mecàniques i soldades.
  
- Accessoris: de canonades, per a subjecció de canonades, passamurs, fundes o baines, proteccions mecàniques.
  
- Canonada de material plàstic.
  
- Unions, tipus de soldadura, unions de tubs de material plàstic.
  
A.5 Instal·lacions mecàniques, proves, assajos i verificació. Proves d'estanquitat i assajos no destructius:
  
- Proves reglamentàries.
  
- Assajos no destructius.
  
- Proves d'estanquitat.
  
A.6 Ventilació de locals:
  
- Evacuació de gasos, entrada d'aire per a la combustió.
  
A.7. Protecció i seguretat en instal·lacions:
  
- Coneixements generals sobre instal·lacions de protecció contra Incendis.
  
A.8 Tancs fixos i mòbils, equips de bombament, trasbals i accessoris:
  
- Tipus de tancs i característiques.
  
- Equips de distribució.
  
- Vàlvules en general.
  
- Vàlvules de tres vies.
  
- Adaptadors rígids i flexibles.
  
- Normes d'aplicació.
  
- Bombes, coneixements bàsics.
  
- Compressors de funcionament i utilització.
  
- Coneixements i normativa sobre instal·lacions elèctriques.
  
A.9 Esquema d'instal·lacions:
  
- Croquisar, ús de taules, simbologia, plans i esquemes d'instal·lacions.
  
A.10 Càlcul d'instal·lacions:
  
- Característiques dels productes petrolífers.
  
- Consums dels productes i capacitat d'emmagatzematge.
  
- Traçat conducció.
  
- Taules de consum per aparells.
  
- Taules de determinació de diàmetres en funció de cabal, longitud de càlcul, pèrdua de càrrega.
  
A.11 Coneixement de normativa tècnica i legal:
  
- Reglament d'instal·lacions petrolíferes i Instruccions tècniques complementàries ITC-IP03 i ITC-IP04.
  
- Normativa en matèria de prevenció de riscos laborals.
  
A.12 Protecció medioambiental.
  
B. Requeriments pràctics
  
B.1 Instal·lacions:
  
- Croquisar, traçat i mesura de canonades.
  
- Corbat de tubs.
  
- Tall de tubs.
  
- Soldatge de tubs d'acer, coure i materials plàstics homologats per al seu ús.
  
- Empelts i derivacions.
  
- Unions mecàniques: ràcords, ermetos o semblants, brides.
  
- Fixació de canonades i col·locació de proteccions, passamurs, baina i segellat.
  
- Proves d'estanquitat.
  
- Canonada de matèries plàstiques. Tall, unions.
  
- Col·locació de canonada en rasa.
  
- Aplicació de les proteccions passives (desoxidants, pintures, cintes, etc.).
  
- Muntatge de tancs. Els seus accessoris.
  
- Proves i tarat d'una vàlvula de seguretat.
  
- Proves hidràuliques o pneumàtiques.
  
B.2 Aparells:
  
- Grups de trasbals.
  
- Aparells de mesura en general.
  
B.3 Pràctica final:
  
- Realització pràctica d'una instal·lació amb tanc, equip de trasbals i equip de mesura.
  
ANNEX II
  
Temari a què han d'ajustar-se els exàmens teoricopràctics per a l'obtenció del carnet de «instal·lador autoritzat de productes petrolífers líquids de categoria II»
  
A. Requeriments teòrics
  
A.1 Química:
  
- Elements i compostos presents en els productes petrolífers.
  
- L'aire com a mescla.
  
- Productes petrolífers comercials (hidrocarburs classes B, C i D).
  
- Combustió.
  
- Corrosió, classes i causes. Proteccions: actives i passives.
  
A.2 Materials, unions i accessoris:
  
- Canonades: característiques tècniques i comercials de canonades d'acer, de coure i flexibles.
  
- Unions mecàniques i soldades.
  
- Accessoris: de canonades, per a subjecció de canonades, passamurs, fundes o beines, proteccions mecàniques.
  
- Canonada de material plàstic i altres materials.
  
- Unions, tipus de soldadura, unions de tubs de material plàstic.
  
A.3 Nocions sobre mecànica de fluids. Sistemes i procediments de detecció de fugues.
  
A.4 Instal·lacions mecàniques, proves, assajos i verificació.
  
A.5 Connexions i instal·lació de comptadors.
  
A.6 Ventilació de locals:
  
- Evacuació de gasos, entrada d'aire per a la combustió.
  
A.7 Protecció i seguretat en instal·lacions:
  
- Proteccions passives.
  
- Proteccions actives.
  
- Protecció contra incendis.
  
A.8 Tancs fixos i mòbils, equips de bombament, trasbals i accessoris:
  
- Tipus de tancs i característiques.
  
- Equips de distribució.
  
- Vàlvules en general.
  
- Vàlvules de tres vies.
  
- Adaptadors rígids i flexibles.
  
- Normes d'aplicació.
  
- Bombes.
  
- Compressors de funcionament i utilització.
  
- Coneixements i normativa sobre instal·lacions elèctriques aplicable.
  
A.9 Esquema d'instal·lacions:
  
- Croquisar, ús de taules, simbologia, plans i esquemes d'instal·lacions.
  
A.10 Càlcul d'instal·lacions:
  
- Característiques dels productes petrolífers.
  
- Consums d'estos i capacitat d'emmagatzematge.
  
- Traçat conducció.
  
- Taules de consum per aparells.
  
- Taules de determinació de diàmetres en funció de cabal, longitud de càlcul, pèrdua de càrrega.
  
A.11 Coneixement normativa vigent:
  
- Reglament d'instal·lacions petrolíferes i Instruccions tècniques complementàries ITC-IP01, ITC-IP02, ITC-IP03 i ITC-IP04.
  
- Normativa en matèria de prevenció de riscos laborals.
  
A.12 Mesures especials en instal·lacions d'hidrocarburs classe B.
  
A.13 Protecció medioambiental:
  
- Recuperació de gasos fase 1 i fase 2.
  
- Efluents contaminants.
  
A.14 Coneixements de procediments especials de mesura de volum.
  
A.15 Aparells assortidors:
  
- Tipus.
  
- Connexions mecàniques i elèctriques.
  
- Mesura de volum.
  
B. Requeriments pràctics
  
B.1 Instal·lacions:
  
- Croquisar, traçat i mesura de canonades.
  
- Corbat de tubs.
  
- Tall de tubs.
  
- Soldatge de tubs d'acer, coure i materials plàstics homologats per al seu ús.
  
- Empelts i derivacions.
  
- Unions mecàniques: ràcords, ermetos o semblants, brides.
  
- Fixació de canonades i col·locació de proteccions, passamurs, baines i segellats.
  
- Proves d'estanquitat.
  
- Canonada de matèries plàstiques. Tall, unions.
  
- Estés i col·locació de canonades.
  
- Aplicació de les proteccions passives (desoxidants, pintures, cintes, etc.).
  
- Aplicació de les proteccions actives.
  
- Control de la protecció catòdica, lectura d'aparells.
  
- Muntatge de tancs i instal·lació dels seus accessoris.
  
- Proves i tarat d'una vàlvula de seguretat.
  
- Proves hidràuliques i pneumàtiques.
  
- Presa de terra.
  
B.2 Aparells:
  
- Grups de trasbals.
  
- Aparells de mesura en general. Assortidors.
  
B.3 Pràctica final:
  
- Realització pràctica d'una instal·lació amb tanc, equip de trasbals i equip de mesura.
  
ANNEX III
  
Temari a què han d'ajustar-se els exàmens teoricopràctics per a l'obtenció del carnet de reparador autoritzat de productes petrolífers líquids de categoria III
  
A. Requeriments teòrics
  
A.1 Matemàtiques:
  
- Nombres enters i decimals.
  
- Operacions bàsiques.
  
- Nombres fraccionaris.
  
- Regla de tres simple i proporcions.
  
- Percentatges.
  
- Longitud, superfícies i volums.
  
- Unitats i equivalències.
  
- Angles i pendents.
  
- Polígons.
  
- Cercle, circumferència, ràdio i diàmetre.
  
- Triangle, quadrat i rectangle. Superfícies i volums: cilindres i paral·lelepípedes.
  
A.2 Física:
  
- La matèria: estats de la matèria.
  
- Temperatura, calor, calor específic, conductivitat tèrmica.
  
- Efecte de la calor sobre els gasos en atmosferes explosives.
  
- Ultrasons: fonaments del mesurament de grossària de xapa.
  
- Elasticitat i plasticitat.
  
- Resistència física.
  
- Adherència: normal i tangencial
  
- Velocitat, acceleració, massa, pes, força, pressió: concepte i unitats.
  
- Llei de Pascal, cabal: concepte i unitats.
  
- Corrents galvànics i de fugues.
  
- Protecció catòdica: fonaments i tipologia.
  
A.3 Química:
  
- Tipus de combustible: propietats.
  
- Concentració.
  
- Densitat.
  
- Viscositat.
  
- Curat: elements residuals.
  
- Duresa: assajos i unitats.
  
- Resistència química.
  
- Corrosió: classes i causes.
  
- Proteccions: actives i passives.
  
A.4 Medi ambient:
  
- Residus perillosos.
  
- Aqüífers.
  
- Contaminació.
  
- Causes i efectes de la propagació de la contaminació.
  
- Contaminació confinada.
  
- Sobrenedant
  
- Concentracions màximes permeses: taula danesa.
  
- Gestió de residus.
  
A.5 Seguretat:
  
- Classificació de les zones.
  
- Senyalització de zones de treball: criteris.
  
- Explosivitat, LIE., inflamabilitat, punt d'ignició.
  
- Presa de terra.
  
- Maneig de l'explosímetre.
  
- Extintors: classes i maneig.
  
- Desgasificació.
  
- Protecció corporal: contra impactes, respiratòria.
  
- Ergonomia i esforços.
  
- Primers auxilis: nocions i aplicació.
  
A.6 Instal·lacions mecàniques:
  
- Canonades normalitzades: metàl·liques i plàstiques.
  
- Connexions i unions: mecàniques, soldades, termofusió.
  
- Accessoris: valvuleria, mesuradors de nivell, tallaflames
  
- Manòmetres, manotermògrafs, equips de precisió, fons d'escala, resolució.
  
- Assajos no destructius: grossària de xapa.
  
A.7 Normativa:
  
- Reglament d'instal·lacions petrolíferes i Instruccions tècniques complementàries ITC-IP01, ITC-IP02, ITC-IP03 i ITC-IP04.
  
- UNIX 53 991.
  
- Normes de seguretat: treballs en recintes confinats.
  
- Normes mediambientals: emmagatzematge i gestió de residus perillosos.
  
- Normativa en matèria de prevenció de riscos laborals.
  
B. Requeriments pràctics
  
- Maneig de mesurador de grossàries de xapa.
  
- Maneig d'explosímetre.
  
- Maneig d'extintors.
  
- Pràctiques de primers auxilis.
  
- Accés i evacuació en recintes confinats (arquetes, dipòsits...).
  
- Presa de terra. Instal·lació d'una pica i connexions.
  
- Tall i unió de tubs d'acer, coure i plàstic. Mesures de seguretat.
  
- Unions mecàniques: colzes, femelles d'unió, ràcords, claus de tall.
  
- Fixació de canonades i col·locació de proteccions, passamurs, baines i segellats.
  
- Aplicació de proteccions passives (antioxidants, cintes, etc.).
  
- Proves i tarat de vàlvules de seguretat.
  
- Proves hidràuliques i pneumàtiques.


Còpia Permalink ELI